laion/Wikipedia-Exotic huggingface dataset:
יחסי יפן – קוסטה ריקה

יחסי יפן–קוסטה ריקה הם היחסים הדיפלומטיים שבין יפן לבין רפובליקת קוסטה ריקה. בין יפן לבין רפובליקת קוסטה ריקה מתקיימים יחסים דיפלומטיים רשמיים. יפן ורפובליקת קוסטה ריקה כוננו את יחסיהן הדיפלומטיים הרשמיים בחודש פברואר 1935. במהלך מלחמת העולם השנייה התייצבה קוסטה ריקה לצד בעלות הברית ולאחר המתקפה על פרל הארבור ניתקה את יחסיה עם יפן. במהלך שנות ה-50 של המאה ה-20 חודשו היחסים הדיפלומטיים בין שתי המדינות. בין שתי המדינות מתקיים סחר וביקורים רמי דרג תכופים. ריוטרו האשימוטו, ראש ממשלת יפן (1998) נוריהיטו, נסיך טקמאדו (1998) פומיהיטו, נסיך אקישינו (2011) רפאל אנחל קלדרון פורנייר, נשיא קוסטה ריקה (1990) חוסה מריה פיגרס, נשיא קוסטה ריקה (1996, 1997) מיגל אנחל רודריגס, נשיא קוסטה ריקה (2001) אבל פאצ'קו, נשיא קוסטה ריקה (2005) לאורה צ'ינצ'ייה, נשיאת קוסטה ריקה (2010) יפן מיוצגת בקוסטה ריקה בדרג השגרירות באמצעות שגרירות רשמית שהיא מחזיקה בסן חוסה, בירת המדינה. קוסטה ריקה מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. קוסטה ריקה מיוצגת ביפן בדרג הקונסולרי באמצעות שלוש קונסוליות רשמיות שהיא מחזיקה בערים קובה, מיטו, ונגויה. מדיה וקבצים בנושא יחסי יפן – קוסטה ריקה בוויקישיתוף יחסי יפן–קוסטה ריקה, באתר משרד החוץ של יפן EMBASSY OF JAPAN IN SAN JOSE, COSTA RICA EMBASSY OF COSTA RICA IN TOKYO, JAPAN CONSULATE GENERAL OF COSTA RICA IN KOBE, JAPAN CONSULATE OF COSTA RICA IN MITO, JAPAN CONSULATE GENERAL OF COSTA RICA IN NAGOYA, JAPAN
אוניברסיטת חרונינגן

אוניברסיטת חרונינגן (בהולנדית: Rijksuniversiteit Groningen) היא אוניברסיטה ציבורית, שממוקמת בחרונינגן בהולנד, אשר נוסדה בשנת 1614. האוניברסיטה היא השנייה בוותיקותה בהולנד, והיא חברה בקבוצת קוימברה. אוניברסיטת חרונינגן נחשבת לאחד המוסדות האקדמיים הטובים בהולנד, והיא זוכה לדירוגים בין-לאומיים חיוביים. באוניברסיטה יש אחת-עשרה פקולטות, תשעה בתי ספר לתארים מתקדמים, 3 ספריות, 27 מכוני מחקר, 45 תוכניות לתואר ראשון ו-120 תוכניות לתואר שני. האוניברסיטה נוסדה בשנת 1614 כיוזמה עירונית וכללה 4 פקולטות – תאולוגיה, משפטים, רפואה ופילוסופיה. 75 השנים הראשונות לקיומה של האוניברסיטה נחשבו לפוריות מאוד, עם כ-100 סטודנטים בכל שנה, ואנשי סגל שהגיעו מחוץ להולנד. התפתחות האוניברסיטה קפאה בסוף המאה ה-17 ובמהלך המאה ה-18 בגלל חילוקי דעות תאולוגיים ומערכת יחסים קשה עם המנהיגות האזורית. בתקופה זו למדו באוניברסיטה בין 200 ל-300 סטודנטים בכל שנה. במהלך הכיבוש הצרפתי בשנים 1775–1814 האוניברסיטה נוהלה על ידי הסורבון, ושמה שונה ל"אוניברסיטה הקיסרית של חרונינגן (Keizerlijke Universiteit Groningen). בתקופה זו היא נותרה האוניברסיטה הפתוחה היחידה בממלכת הולנד. שיפור משמעותי חל באוניברסיטה עם פתיחתו של מבנה חדש בשנת 1850 אשר מומן ברובו על ידי תושבי חרונינגן. בעשורים שלאחר מכן האוניברסיטה גדלה והתפתחה ביותר וההוראה התקיימה בהולנדית ובלטינית. כאשר חגגה האוניברסיטה 300 שנה בשנת 1914 היו 611 סטודנטים רשומים, ומספר זה צמח ל-1,000 בשנת 1924. במהלך השפל הגדול ומלחמת העולם השנייה האוניברסיטה חוותה נסיגה במספר הסטודנטים שבה, אך בשנת 1994 למדו בה כ-20,000 סטודנטים. בשנת 2015 האוניברסיטה תכננה לפתוח קמפוס בשאנדונג שברפובליקה העממית של סין, ובכך הפכה לאוניברסיטה ההולנדית הראשונה שעושה זאת. נמתחה ביקורת רבה על התוכנית, בעיקר בגלל הדאגה להגבלת החופש האקדמי והצנזורה בסין. בינואר 2018 התוכניות להקמת הקמפוס בוטלו. בשנת 2016 הכימאי ההולנדי בן פרינחה שבילה את רוב הקריירה שלו באוניברסיטת חרונינגן, זכה בפרס נובל לכימיה. נכון ל-2023 לומדים באוניברסיטת חרונינגן כ-34,000 סטודנטים, מתוכם 9,400 סטודנטים זרים. בין חברי הסגל, הבוגרים והחוקרים באוניברסיטה: 4 זכו בפרס נובל, 7 זכו בפרס שפינוזה ו-1 זכה בפרס סטיבן, 16 זכו בפרס אלטה יאקובס, 4 חברים באקדמיה ההולנדית להנדסה (NAE), 6 חברים באקדמיה הצעירה ו-42 חברים באקדמיה המלכותית למדעים ומדעי הרוח של הולנד (KHMW). לאוניברסיטה 140,000 בוגרים ברחבי העולם. נכון לשנת 2023, באוניברסיטה עובדים כ-7,150 איש, מתוכם 25% זרים מ-120 מדינות. באוניברסיטה עובדים כ-545 פרופסורים מן המניין. הפקולטה לכלכלה ומנהל עסקים. הפקולטה לאמנויות. הפקולטה למשפטים. הפקולטה לתאולוגיה ודת. הפקולטה לפילוסופיה. הפקולטה למדעי ההתנהגות והחברה. הפקולטה למדעי הרפואה. הפקולטה להנדסה ומדעים מדויקים. הפקולטה לגיאומטיקה. מכללת אוניברסיטת חרונינגן. קמפוס Fryslân. דירוג שאנגחאי – מקום 76 (2023) דירוג Times Higher Education – מקום 79 (2024) דירוג QS לאוניברסיטאות – מקום 139 (2024) דירוג שאנגחאי – מקום 2 (2023) דירוג Times Higher Education – מקום 5 (2024) דירוג QS לאוניברסיטאות – מקום 6 (2024) מדיה וקבצים בנושא אוניברסיטת חרונינגן בוויקישיתוף אתר האינטרנט הרשמי של אוניברסיטת חרונינגן אוניברסיטת חרונינגן, ברשת החברתית פייסבוק אוניברסיטת חרונינגן, ברשת החברתית אקס (טוויטר) אוניברסיטת חרונינגן, ברשת החברתית אינסטגרם אוניברסיטת חרונינגן, ברשת החברתית LinkedIn ארגון הסטודנטים טוען: השתמשו בכספים ציבוריים לצורך מימון הקמת הקמפוס בסין (באנגלית) על ביטול הקנמת הקמפוס בסין (באנגלית)
אוניברסיטת גראץ

אוניברסיטת גראץ (בגרמנית: Karl-Franzens-Universität Graz) היא אוניברסיטה ציבורית שממוקמת בגראץ, אוסטריה אשר נוסדה בשנת 1585 על ידי קרל השני, ארכידוכס אוסטריה. האוניברסיטה חברה ברשת אוטרכט ובקבוצת קוימברה, והיא נחשבת לגדולה והוותיקה ביותר בשטיריה והשנייה בגודלה ובוותיקותה באוסטריה כולה. כיום לומדים באוניברסיטה מעל ל-30,000 סטודנטים. במשך מרבית קיומה אוניברסיטה נוהלה על ידי הכנסייה הקתולית, והיא נסגרה באופן חלקי בשנת 1782 על ידי הקיסר יוזף השני בניסיון להשיג שליטה ממלכתית על מוסדות חינוך. בשנת 1827 היא הוקמה מחדש כאוניברסיטה על ידי פרנץ השני, ולכן בשמה המלא היא נקראת על שמו. בשנת 1848 האוניברסיטה הפכה לעצמאית מן הכנסייה הקתולית. האוניברסיטה מחולקת לשש פקולטות, והשתי הגדולות בהן הן הפקולטה לאמנויות ומדעי הרוח והפקולטה למדעי הטבע. שאר הפקולטות הן הפקולטה למשפטים; הפקולטה למדעי העסקים, הכלכלה והחברה; הפקולטה למדעי הסביבה והחינוך; והפקולטה לתאולוגיה קתולית. הפקולטה לרפואה הופרדה מהאוניברסיטה על ידי חקיקה בשנת 2004 והפכה לאוניברסיטה עצמאית. בגלל מיקומה הגאוגרפי של האוניברסיטה הסמוך לגבול עם סלובניה ושתי הערים הגדולות בה (מריבור וליובליאנה), היא משכה באופן מסורתי סטודנטים רבים מסלובניה ושימשה שער לדרום מזרח אירופה עבור חוקרים, מדענים ועסקים אוסטרים. מבין המדענים ואנשי הרוח הבולטים שפעלו, חקרו או למדו באוניברסיטה ניתן למנות את לודוויג בולצמן, פטר הנדקה ואת זוכי פרס נובל אוטו לוי, קרל פון פריש, יוליוס וגנר-יאורג, ולטר נרנסט, פריץ פרגל, גרטי קורי, איוו אנדריץ', ויקטור הס וארווין שרדינגר. דירוג שאנגחאי - מקום 501–600 (2023) דירוג Times Higher Education - מקום 501–600 (2024) דירוג QS לאוניברסיטאות - מקום 661–670 (2024) מדיה וקבצים בנושא אוניברסיטת גראץ בוויקישיתוף אתר האינטרנט הרשמי של אוניברסיטת גראץ (באנגלית) אוניברסיטת גראץ, ברשת החברתית פייסבוק אוניברסיטת גראץ, ברשת החברתית אקס (טוויטר) אוניברסיטת גראץ, ברשת החברתית אינסטגרם
אוניברסיטת ברגן

אוניברסיטת ברגן (בנורווגית: Universitetet i Bergen) היא אוניברסיטה ציבורית הממוקמת בברגן שבנורווגיה אשר נוסדה בשנת 1946. האוניברסיטה חברה ברשת אוטרכט, ברשת אורורה ובקבוצת קוימברה (GC). באונירסיטה לומדים למעלה מ-17,000 סטודנטים. אמנם האוניברסיטה הוקמה במתכונתה הנוכחית רק בשנת 1946, התקיימה בעיר פעילות אקדמית ולימודית בעיר עוד משנת 1153. בשנת 1817 נוסדה בעיר אקדמיה ימית. המכון הגיאופיזי הוקם בשנת 1917 ובית הספר לכלכלה נוסד בשנת 1936. מבין בוגריה הידועים של האוניברסיטה ניתן למנות את לייף אובה אנדסנס, ארנה סולברג, קרל אובה קנאוסגורד ויון פוסה. באוניברסיטה 7 פקולטות: הפקולטה לאומנות, מוזיקה ועיצוב - הפקולטה החדשה ביותר באוניברסיטת ברגן, שהוקמה בשנת 2017. הפקולטה למדעי הרוח - שבה פועלות מחלקות כגון ארכאולוגיה והיסטוריה, שפות זרות, בלשנות וספרות, פילוסופיה ועוד הפקולטה למתמטיקה ומדעי הטבע - בפקולטה מחלקות כגון ביולוגיה, כימיה, מדעי כדור הארץ, מתמטיקה, מדעי המידע, פיזיקה. הפקולטה לרפואה - בפקולטה לרפואה מחלקות לביורפואה, רפואת שיניים, רפואה ובריאות הציבור. הפקולטה לפסיכולוגיה - ניתן ללמוד פסיכולוגיה רפואית, פסיכולוגיה קלינית, חינוך, קידום בריאות ועוד. הפקולטה למדעי החברה - בין מחלקות הפקולטה נכללות כלכלה, גאוגרפיה, סוציולוגיה, אנתרופולוגיה, תקשורת, פוליטיקה השוואתית ועוד. הפקולטה למשפטים דירוג שאנגחאי - מקום 301–400 (2021) דירוג Times Higher Education - מקום 251–300 (2024) דירוג QS לאוניברסיטאות - מקום 281= (2024) מדיה וקבצים בנושא אוניברסיטת ברגן בוויקישיתוף אתר האינטרנט הרשמי של אוניברסיטת ברגן (בנורווגית חדשה) אוניברסיטת ברגן, ברשת החברתית פייסבוק אוניברסיטת ברגן, ברשת החברתית אקס (טוויטר) אוניברסיטת ברגן, ברשת החברתית אינסטגרם אוניברסיטת ברגן, ברשת החברתית טיקטוק אוניברסיטת ברגן, סרטונים בערוץ היוטיוב אוניברסיטת ברגן, סרטונים באתר Vimeo אוניברסיטת ברגן, באתר פליקר Faculties, departments and centres, University of Bergen (באנגלית)
אוניברסיטת ליובליאנה

אוניברסיטת ליובליאנה (בסלובנית: Univerza v Ljubljani) היא האוניברסיטה הציבורית הגדולה והוותיקה ביותר בסלובניה. היא ממוקמת בבירת המדינה ליובליאנה, ונוסדה בשנת 1919. נכון לשנת 2019, לומדים בה כמעט 39,000 סטודנטים. האוניברסיטה חברה בגילדת האוניברסיטאות האירופאיות עתירות המחקר וברשת אוטרכט. אוניברסיטת ליובליאנה החלה לפעול במתכונתה הנוכחית רק ב-1919, אך פעילות אקדמית החלה להתקיים בעיר עוד בשנת 1810 תחת השלטון הצרפתי, זאת לאחר שבמהלך המאה ה-17 החלו בעיקר לימודי תאולוגיה. האוניברסיטה שהוקמה ב-1810 זו התפרקה בשנת 1813 עם חזרת סלובניה לשלטון האימפריה האוסטרית. במהלך המחצית השנייה של המאה ה-19 הועלו כמה טענות פוליטיות להקמת אוניברסיטה בשפה הסלובנית בליובליאנה. טענות אלו תפסו תאוצה בתקופת "מפנה המאה העשרים", כאשר סטודנטים סלובנים רבים למדו בכל רחבי אירופה (במיוחד במקומות במרכז אירופה כגון אוניברסיטת קארל בפראג). בשנות ה-90 של המאה ה-19 כבר הוקמה וועדה שתבחן את נושא הקמת האוניברסיטה אשר התאפשרה רק לאחר פירוק האימפריה האוסטרו-הונגרית והקמת ממלכת יוגוסלביה. תהליכי הקמת האוניברסיטה החלו מיד בסיום מלחמת העולם הראשונה והלימודים החלו בדצמבר 1919. האוניברסיטה המשיכה לפעול גם במהלך מלחמת העולם השנייה ולאחר הפלישה ליוגוסלביה בידי גרמניה הנאצית. עם זאת, האוטונומיה של המוסד נפגעה, וכמה פרופסורים נעצרו או גורשו למחנות הריכוז הנאצים. חלק גדול מן הסטודנטים הצטרפו לקבוצות התנגדות שונות. החל משנת 2018, יש באוניברסיטת ליובליאנה 23 פקולטות ושלוש אקדמיות: האקדמיה לתיאטרון, רדיו, קולנוע וטלוויזיה (אנ') האקדמיה לאמנויות ועיצוב (אנ') האקדמיה למוזיקה (אנ') הפקולטה למינהל (אנ') הפקולטה לאדריכלות (אנ') הפקולטה לאמנויות הפקולטה לביוטכנולוגיה הפקולטה לכימיה וטכנולוגיה כימית הפקולטה להנדסה אזרחית וגיאודזיה הפקולטה למדעי המחשב ולמידענות הפקולטה למנהל עסקים ולכלכלה (אנ') הפקולטה לחינוך הפקולטה להנדסת חשמל הפקולטה למשפטים הפקולטה ללימודים ימיים ותחבורה הפקולטה למתמטיקה ופיזיקה הפקולטה להנדסת מכונות הפקולטה לרפואה הפקולטה למדעי הטבע ולהנדסה הפקולטה לרוקחות הפקולטה למדעי החברה הפקולטה לעבודה סוציאלית הפקולטה לספורט הפקולטה לתאולוגיה הפקולטה לרפואה וטרינרית הפקולטה למדעי הבריאות מדיה וקבצים בנושא אוניברסיטת ליובליאנה בוויקישיתוף אתר האינטרנט הרשמי של אוניברסיטת ליובליאנה
מקס אהריך

מקס לואיס אהריך (באנגלית: Max Lewis Ehrich; נולד ב-24 ביוני 1991) הוא שחקן, זמר ורקדן אמריקאי-יהודי. הוא ידוע בעיקר בזכות תפקידו בתור פנמור בולדווין (אנ') בסדרה "צעירים חסרי מנוח" (2012 - 2015), (עבורו היה מועמד לארבעה פרסי אמי לבידור בשעות היום לשחקן צעיר בדרמה) ובזכות הופעתו בתור האנטר מיי בסדרה "בתוך הבועה" (2014 - 2015). אהריך נולד בעיירה מרלבורו, ניו ג'רזי ב-24 ביוני 1991; בנם של ברוס אהריך, מנהל אזורי ראשי לבריאות ובטיחות במחלקה להגנת הסביבה בניו יורק, ולרונדה אהריך ילידת תל אביב, מורה בחטיבת ביניים. למקס אח בשם מת'יו, בנקאי. משפחתו היא ממוצא אוסטרי-יהודי ורוסי-יהודי. ב-2004, ערך את הופעת הבכורה שלו כשחקן, כאשר שיחק בסרט הקצר "עבודה קלה אחת". ב-2008, שיחק בתפקיד תומך בתור אחד הרקדנים הראשיים בסרט המוזיקלי "היי סקול מיוזיקל 3". הפריצה הגדולה של אהריך הייתה בהמשך אותה השנה כשהחל לשחק כשחקן אורח בעונה השלישית בסדרת הטלוויזיה "בטי", כשהוא מגלם את דמותו של רנדי. לאחר מכן, בשנת 2010 שיחק בסרט הוטלוויזיה של לייפטיים "The Pregnancy Pact", בתפקיד ג'סי מורטי, והופיע לצד, קמרין מנהיים וננסי טרוויס. אהריך קיבל גם תפקיד בסדרת הטלוויזיה "iCarly", בערוץ ניקלודיאון. בשנת 2012 החל אהריך לשחק באופרת הסבון "צעירים חסרי מנוח". על תפקידו בסדרה, היה אהריך מועמד ארבע פעמים לפרס אמי בקטגוריית השחקן הצעיר הטוב ביותר בסדרת דרמה, על גילום דמותו של פנמור בולדווין (אנ'). בין 2014 ל-2017 שיחק בעוד מספר סדרות, המפורסמות שבהן הן, "100 דברים להספיק לפני התיכון" ו-"בתוך הבועה". ב-2018, שכר אהריך אבטחה פרטית, לאחר שמעריץ איים ותקף אותו, לטענת אהריך, הרגיש סכנה ממשית לחייו. ב-22 ביולי 2020 התארס לזמרת דמי לובאטו, בספטמבר אותה השנה, השניים נפרדו. מקס אהריך, ברשת החברתית אקס (טוויטר) מקס אהריך, ברשת החברתית אינסטגרם מקס אהריך, במסד הנתונים הקולנועיים IMDb (באנגלית) מקס אהריך, במסד הנתונים הקולנועיים KinoPoisk (ברוסית) מקס אהריך, באתר MusicBrainz (באנגלית) High School Musical 3, נבדק ב-2020-07-24 Ugly Betty (TV Series 2006–2010) - IMDb, נבדק ב-2020-07-24 Y&R Casting News, Soap Opera Digest, ‏13 באפריל 2012 (באנגלית) WebCite query result, www.webcitation.org Bryan Cain, ContributorFreelance Writer/Podcast Host, The Young and the Restless ' Max Ehrich on His Daytime Emmy Nomination, HuffPost, ‏17 ביוני 2013 (באנגלית) Interview: The Young And The Restless’ Max Ehrich. - The Young and the Restless News - Soaps.com, web.archive.org, ‏19 ביולי 2013 Y&R's Max Ehrich fears for his life, goes into hiding after stalker incident, soapcentral.com (באנגלית) אילי פארי, ‏אחרי ארבעה חודשי זוגיות: דמי לובאטו ובן הזוג התארסו, באתר ‏מאקו‏, 23 ביולי 2020
תה לובי

תה לובי הוא אחד מכמה משקאות של תה שהיו מגישים בלוב על ידי יהודים וקבוצות אתניות אחרות, גם בטריפולי וגם בכפרים. התה הוגש לאחר ארוחות משפחתיות ונתפס כצעד של קירוב לבבות, או כחלק מטקסי הכנסת אורחים. התה הוגש בקומקום דקורטיבי, וכוסות הזכוכית נישאו על מגש מהודר מנירוסטה. טקס התה כלל שלוש חליטות: תה מרוכז ומר, ללא ממתיק, שהוכן מתה משובח בתפזורת. תה ממותק, מרוכז פחות, שהוכן אף הוא מתפזורת תה משובח. תה משובח מומתק על ידי תמיסת סוכר מקורמלת, אליו נוספו בוטנים (שי בילקאוקאווייה - شاي ڊاكاو كاوڍة) או שקדים קלויים (שי בילוז - شاي ڊالوز) (كاو كاو [כאוכאו] הוא בוטן במרוקאית). תה הבוטנים נחשב למעדן ומתכון להכנתו מופיע באתרים ובסרטוני הדרכה רבים. על מרכזיותו של התה במסורת יהודי טריפולי נכתב למשל: ״התה הזה מחזיר לי ילדות. התה הזה מזכיר את היקרים את החסרים. עם התה הזה הננה (סבתא) שלי ליכדה את כל המשפחה, גדולים וקטנים, כולם חיכו לתה עם בוטנים אחרי הארוחה הדשנה״. המטבח הלובי עמוס דה וינטר, מלכת הקוסוקס, באתר קו למושב, ‏2022 המטבח הלובי, באתר מרכז מורשת יהדות לוב, ‏2016 שי ערבי בלקקוואייה או לוז - תה ערבי מקורמל עם בוטנים או שקדים, באתר המטבח הטריפוליטאי של יפה, ‏2019 צביה סילבנה בורבה בדש, ש'אי ערב'ה, ש'אי בל קאקוויה, תה בוטנים מהמטבח הטריפוליטאי, באתר YouTube, ‏2022 ערך זה הוא קצרמר בנושא משקאות ובנושא לוב. אתם מוזמנים לתרום לוויקיפדיה ולהרחיב אותו.
Forest Hills Drive: Live

Forest Hills Drive: Live הוא אלבום ההופעה הראשון של הראפר האמריקאי ג'יי קול. האלבום יצא לאור ב-28 בינואר 2016, בסמוך ליום הולדתו ה-31 של קול, על ידי חברות התקליטים דרימוויל רקורדס, רוק ניישן וקולומביה רקורדס. האלבום הוקלט בהופעתו של קול ב-30 באוגוסט 2015 בפאייטוויל שבקרוליינה הצפונית. האלבום הגיע למקום ה-11 במצעד אלבומי ה-R&B/היפ-הופ. מידע על האלבום Forest Hills Drive: Live באתר AllMusic האלבום Forest Hills Drive: Live באתר Discogs Evan Minsker, J. Cole Releases Forest Hills Drive: Live From Fayetteville, NC, Pitchfork (באנגלית) Here's J. Cole's ‘Forest Hills Drive Live' Album, Complex (באנגלית) J. Cole, Billboard
גל שני

האם התכוונתם ל... גל שני (מגפה) – עלייה משמעותית במספר החולים במגפה שמתרחשת לאחר ירידה משמעותית במספרם הגל השני של הפמיניזם – תקופה של פעילות פמיניסיטית שנמשכה לאורך שנות ה-60 עד לסוף שנות ה-80 ברחבי העולם הגל הקל – משמותיה הראשונים של רשת ב'.
בראדלי טרבור גרייב

בראדלי טרבור גרייב (באנגלית: Bradley Trevor Greive; נולד ב-22 בפברואר 1970) הוא סופר אוסטרלי. ספריו תורגמו ל-27 שפות ובחלקם נכנסו לרשימת רבי-המכר של הניו יורק טיימס. בראדלי טרבור גרייב נולד בהובארט, טסמניה. ביחד עם הוריו ואחותה הוא העביר את ילדתו במספר מדינות אירופה ואסיה. בשנת 1979 הוא חזר לאוסטרליה לסיום לימודיו. לאחר סיום בית הספר הוא התגייס לצבא וסיים בית ספר לקצינים. בשנת 1993 בראדלי טרבור גרייב עזב את הצבא. בשנת 1996 הוא התחיל לעבוד בטלוויזיה אוסטרלית. הוא כתב מספר תשריטים. בראדלי טרבור גרייב ממשיך לעבוד ברדיו וטלוויזיה במקביל לכתיבת ספרים. בראדלי טרבור גרייב זכה לפופולריות כסופר לאחר פרסום ספר "יש גם ימים כאלה..." בשנת 2000 (תורגם לעברית בשנת 2002). מאז הוא פרסם ספרים רבים שזכו להצלחה גדולה וקיבל פרסים בתחום הספרותי עבור יצירותיו. בראדלי טרבור גרייב כתב מספר מחזות שהועלו על במת התיאטרון. בראדלי טרבור גרייב פעיל בתחום הגנה על הסביבה ומקדיש לנושא זה גם את היצירות שלו. בשנת 2014 הוא התקבל למסדר אוסטרליה. יש גם ימים כאלה... (2000) - תורגם לעברית בשנת 2002 על ידי אירית ארב במטר - הוצאה לאור כי חיים רק פעם אחת... (2001) - תורגם לעברית בשנת 2002 על ידי אירית ארב במטר - הוצאה לאור אין כמו אמא! (2001) - תורגם לעברית בשנת 2002 הגבר של חייך (2001) - תורגם לעברית בשנת 2003 על ידי אירית ארב במטר - הוצאה לאור Priceless: the Vanishing Beauty of a Fragile Planet‏ (2002) אמהות זה לא משחק ילדים! (2003) - תורגם לעברית בשנת 2003 על ידי אירית ארב במטר - הוצאה לאור איזה עולם נפלא! (2003) - תורגם לעברית בשנת 2004 על ידי אירית ארב במטר - הוצאה לאור הספר לאנשים שרוצים להספיק הכל (2004) - תורגם לעברית בשנת 2004 על ידי אירית ארב במטר - הוצאה לאור Friends to the End ‏ (2004) אין כמו אבא! (2005) - תורגם לעברית בשנת 2005 על ידי אירית ארב במטר - הוצאה לאור אהבה זה כל הסיפור (2005) - תורגם לעברית בשנת 2005 על ידי אירית ארב במטר - הוצאה לאור The Blue Day Book for Kids‏ (2005) A Teaspoon of Courage‏ (2006) Dieting Causes Brain Damage‏ (2006) חברים לנצח לילדים (2006) - תורגם לעברית בשנת 2007 על ידי אירית ארב במטר - הוצאה לאור ןEvery Day is Christmas‏ (2007) A Teaspoon of Courage for Kids‏ (2007) Thank You for Being You‏ (2008) I'm Sorry... My Bad!‏ (2008) Why Dogs Are Better Than Cats‏ (2009) Curses and Blessings for All Occasions‏ (2012) Penguin Bloom‏ (2016) מדיה וקבצים בנושא בראדלי טרבור גרייב בוויקישיתוף אתר האינטרנט הרשמי של בראדלי טרבור גרייב בראדלי טרבור גרייב, ברשת החברתית אקס (טוויטר) בראדלי טרבור גרייב, ברשת החברתית Goodreads בראדלי טרבור גרייב, במסד הנתונים הקולנועיים IMDb (באנגלית) ברדלי טרבור גרייב, דף שער בספרייה הלאומית
דוכיפת סנט הלנה

דוכיפת סנט הלנה (שם מדעי: Upupa antaios), הידוע גם כדוכיפת סנט הלנה ענק או דוכיפת ענק, הוא מין נכחד בסוג דוכיפת במשפחת הדוכיפתיים, הידוע משרידים לא שלמים של תת-מאובן יחיד, שנתגלה ב-1975. הדוכיפת היה מין אנדמי לאי סנט הלנה שבדרום האוקיינוס האטלנטי, ומעריכים כי היה חסר יכולת תעופה. ככל הנראה נכחד דוכיפת סנט הלנה בשל ציד בתוך תקופה קצרה לאחר גילוי האי, בסביבות שנת 1550. ממצא ראשון של מין זה נתגלה ב-1963 על ידי הזואולוג הבריטי פיליפ אשמול (אנ') שמצא בתוך סלעי משקע של נחל אכזב במזרח סנט הלנה עצם זרוע, שהייתה גדולה משמעותית בהשוואה למיני דוכיפת אחרים. השלד הלא-שלם, אשר נתגלה בשנת 1975 על ידי הפלנטולוג האמריקאי סטורס אולסון (אנ'), כלל גולגולת, עצמות חזה ואת עצם הירך השמאלית. לפי שלד זה, קשה להעריך את גובה הדוכיפת הזה, אך מעריכים כי לא יכול היה לעוף, ושמשקלו היה בין 100 לבין 150 גרם, בניגד לדוכיפת המצוי השוקל בין 50 לבין 90 גרם. מדיה וקבצים בנושא דוכיפת סנט הלנה בוויקישיתוף דוכיפת סנט הלנה, באתר GBIF (באנגלית) דוכיפת סנט הלנה באתר הרשימה האדומה של IUCN Storrs L. Olson. (1975). Paleornithology of St Helena Island, south Atlantic Ocean. Smithsonian Contributions to Paleobiology 23 BirdLife International (2012). "Upupa antaios". IUCN Red List of Threatened Species. 2016
לב סבנקוב

לב ויטליביץ' סבנקוב (ברוסית: Лев Витальевич Савенков; נולד ב-19 בנובמבר 1950) הוא איש עסקים רוסי, בראשית שנות ה-90 - סגן ראש העיר סנט פטרסבורג אנטולי סובצ'ק, נאשם בתיק פלילי בעל פרופיל גבוה בנושא הברחת קוויאר שחור ואוסמיום למערב אירופה. ב-20 ביוני 1993 הגיע דיווח דחוף למחלקת הבינה נגדית בסנט פטרסבורג ובמחוז לנינגרד, שזמן קצר לפני כן נגנבו 45 אלף בקבוקים של קוויאר שחור ממפעל לעיבוד הדגים בוולגוגרד. כל מחסומי המכס באזור לנינגרד קיבלו הודעה מיידית על הברחות אפשריות של קוויאר גנוב. ב-26 ביוני 1993, במכס סברסק, הציג נהג אחת המשאיות הקירור מסמכים עבור משלוח של קוויאר שחור, אטום בחותם ממוספר. קציני המכס נהגו במכונית לחניון ושאלו את הרשויות, אך מכיוון שהיה יום חופש, הבקשה הייתה תלויה. עד מהרה התקרב אחד מאנשי המכס שלא פעלו באותו יום למכונית ואחרי שבדק את המסמכים אמר להעביר את המטען. הקוויאר נסע לאירופה וב-27 ביוני 1993 הגיעה הודעה שנגנבה. שולח הקוויאר הייתה חברת כיסוי, כתוצאה מבדיקת המגעים בהם זוהה איגור ברקאנוב, עוזרו של סבנקוב. עד מהרה נרשמה שיחה בין ברקנוב לסבנקוב כי המטען עבר בגבול. ב-8 בספטמבר 1993 ניסה ברקנוב שוב להוציא ממחסן חבילה של קוויאר בשווי של לפחות 3 מיליון דולר. ליד המכס נחתמה המכונית על ידי קצין מכס שהיה ביחסים ידידותיים עם ברקנוב. כל הזמן הזה, עובדי השירות הפדרלי למודיעין מסכל של רוסיה עקבו אחריו. המטען עוכב, ועד מהרה נרשמה שיחתו של סבנקוב עם ברקנוב על כך. במהלך השיחה עלה שמו של מאפיונר ידוע ולדימיר קומארין, מנהיג ארגון הפשע טמבוב, שביצע את הכיסוי הפלילי של ההברחות. כעבור זמן מה הוקלטה שיחה נוספת של סבנקוב, הפעם עם הבעלים של כמה חברות יצוא-יבוא, אלכסנדר מטייב, על הובלת "גרם דגימות" מעבר לגבול. ב-30 בספטמבר 1993 עוכב מטבייב במכס. במהלך חיפוש במכונית נמצאו בערכת עזרה ראשונה מספר אמפולות עם חומר בצבע כהה. מחקרי מעבדה הראו כי האמפולה הכילה שמונה גרם אוסמיום-187, ששימשו לייצור תרופות יקרות נגד סרטן. באותה תקופה, לא יותר מחצי קילוגרם ממתכת אדמה נדירה זו, המיוצרת בכמה מעבדות תעשייתיות עוצמתיות ביותר, נכנסו לשוק העולמי בשנה. כפי שהתברר בקרוב, המתכת נוצרה במעבדה ביתית בדאצ'ה של המדען ויקטור פטריק. סבנקוב הבטיח לפטריק שכל ההכנסות יועברו לשיפור סנט פטרסבורג, והמדען עצמו יבנה מעבדה עוצמתית. על פי מקורות אחרים, הוא נחטף ממפעל צבאי בקזחסטן. סבנקוב עוכב. כאשר הגיעו קציני אכיפת החוק לדירתו, הם מצאו שם רק חומות חשופות - סגן ראש העיר לשעבר, שראה מראש את האפשרות למעצר, לא איפשר לחוקרים להפקיע את רכושו. סבנקוב הואשם בהברחה בהיקף גדול במיוחד. החקירה נמשכה שלוש שנים שלאחריהן התיק הופנה לבית המשפט. מטייבייב נמלט לחו"ל, אך סבנקוב המשיך להשתתף בחקירות ודיונים. ב-20 ביוני 1997 גזר עליו בית המשפט חמש שנות מאסר בפועל עם החרמת רכוש. התיק הפלילי נגד לב סבנקוב גרם לתגובה ציבורית רחבה ודיון רחב בתקשורת. רבים האמינו כי החקירה נגד סבנקוב לא חשפה אפילו מחצית מפשעיו, בפרט, לעובדי שירות הביטחון הפדרלי היו סיבות חמורות להחשיב את סגן ראש העיר לשעבר מעורב בייבוא בלתי חוקי של טונות קוקאין לפדרציה הרוסית. היה גם מידע על קשרים עם העולם התחתון. תומכי העמדה האחרת טענו כי המקרה פוליטי והראיות היו מפוברקות. סבנקוב עצמו מעולם לא הודה באשמה, וניסה ללא הצלחה לערער על פסק הדין. לאחר שריצה חלק מהעונש, הוא שוחרר. "גנגסטרים ופילנתרופים", סרטון באתר יוטיוב מתוך תוכנית הטלוויזיה רוסיה הקרימינלית https://www.kommersant.ru/doc/2284305
Provident Financial

פרובידנט פיננסים (באנגלית: Provident Financial) היא חברה בריטית המספקת שירותי סליקה, הנפקת כרטיסי אשראי ופתרונות אשראי. נכון לשנת 2020 מעסיקה החברה כ-4,800 עובדים, בעלת כ-2,300,000 לקוחות ונסחרת בבורסה לניירות ערך בלונדון. מטה החברה הראשי נמצא בעיר ברדפורד, מחוז מערב יורקשייר, בריטניה. החברה הוקמה בשנת 1880 על ידי ג'ושוע קלי וודילוב (Joshua Kelley Waddilove) במטרה לספק שירותים פיננסיים ופתרונות אשראי במחירים הוגנים. בשנת 1962, החלה להיסחר בבורסה לניירות ערך בלונדון. בשנת 2002, הקימה את ונקוויס בנק (Vanquis Bank), המנפיקה ומתפעלת כרטיסי אשראי של ויזה ושירותי איגרות חוב. בשנת 2012, רכשה את חברת סאטוסמה (Satsuma), המספקת פתרונות אשראי מקוונים. בשנת 2014, רכשה את חברת מניבארן (Moneybarn), המספקת שירותי מימון ופתרונות אשראי ללקוחות פרטיים, תמורת כ-120 מיליון פאונד. בחודש פברואר 2018, מונה מלקולם לי מאי (Malcolm Le May) למנכ"ל החברה. אתר האינטרנט הרשמי של Provident Financial Provident Financial, באתר הבורסה לניירות ערך בלונדון מידע עסקי על חברת Provident Financial באתרים Yahoo! Finance, MarketWatch (באנגלית), גוגל פיננסים Provident Financial Overview, crunchbase.com Provident Financial Group PLC (PFG), Provident Financial Group PLC (PFG) PROVIDENT FIN. share price (PFG) - London Stock Exchange, web.archive.org, ‏2017-04-10 Vanquis Bank increases interest rates on top fixed rate savings accounts, lovemoney.com (באנגלית) Provident Financial launches Satsuma loans at 792% APR, the Guardian, ‏2013-10-27 (באנגלית) Subscribe to read | Financial Times, www.ft.com